1943 шеран 24 сентябрехь Бутаеван батальон Днепран дехьаелира Киевел 100 километр къилбаседера Черниговски областин Козелецки кӀоштан Староглыбов цӀе йолу юртан уллехь. Кхераме хьал тӀехӀоттича Бутаев батальонан коьрте хӀоьттира, иза контратаке хьала а айбира, немцой дуккха сов болушшехь церан атака юха а туьйхира, мостагӀийн дукха салтий а, танкаш а хӀаллакйира. Цул тӀаьхьа а оцу  плацдармехь хиллачу тӀамехь Бутаевс иштта а жигара дакъа лецира. 5 октябрехь Киевски областехь Чернобыльски кӀоштехь Горностай-Поле юртан уллехь батальон немцойн эскаран тӀелетира. Хьалхара саьнгараш схьалецира, амма кхин дӀаваха немцойн дуьхьалло бахьнехь аьтту ца хуьлура. Ши рота командирас тӀехьаш тӀелата дӀаяхийтира, Бутаев юкъахь волу кхозлугӀа рота фронтера тӀелатан езара. Оцу дийнахь Бутаевс 4-за хьалагӀаттира шен рота, масийттуза мостагӀийн чуччавахна летира, 10 сов мостагӀийн салтийн а, эпсар а хӀаллаквира. Цунна чевнаш йира, амма иза госпитале ца вахара. Юха а немцой тӀелетча Бутаевс юха а шен рота дуьхьаллатаран хьалаайира. Цу хенахь иза пулемёт тоьхна вийра. Иза дӀавоьллира Киевски областан Иванковски кӀоштан Парышев цӀе йолу юртан уллехь.